Tõenäoliselt pole leiboristide valimisprogrammis midagi uut, sest selle põhipunktid lekitati ajakirjandusele juba möödunud nädalal.
#000000
Valitsev konservatiivide partei tuleb senistel teadetel sel nädalal samuti valimisprogrammiga välja. Peaminister Theresa May on juba mõningaid lubadusi tilk-tilga haaval andnud, ent need on väikesed.
#000002
Kõige värskem on plaan lubada töötajatel võtta kuni aasta palgata puhkust, et jääda koju hoolitsust vajavate pereliikmete juurde. Mõne päeva eest lubas May ehitada arvukalt sotsiaalkortereid, mille järele on riigis karjuv vajadus.
#000003
Ja nii nagu kunagine peaminister Margaret Thatcher, lubab ka May, et korterite elanikud saavad kümmekonna aasta pärast need erastada. Samuti tõotas ta energiahindade tõusule piirid seada.
#000004
May on napisõnaline, nagu Suurbritannia Euroopa Liidust lahkumise ehk Brexiti teemalgi. Tema lemmikfraas on "tugev ja stabiilne juhtimine", mida naljavennad nii teles kui ka raadios ohtralt aasivad.
#000005
Ometi on tal tugev pooldajaskond. Uuringutel on teda peaministrina toetanud 51% küsitletuist, samas kui leiboristide liidri Jeremy Corbyni poolt on vaid 21%. Konservatiivide partei poolt hääletaks 47–49% ja leiboristide partei poolt 29–31% küsitletutest.
#000006
Selles nähaksegi Suurbritannia suurt probleemi. Konservatiividele ennustatav ülivõimas valimisvõit ei tuleks riigile kasuks. Meenutatakse, kuidas Tony Blairi hiilgav võit 1997. aastal tõi kaasa kogenematute parlamendiliikmete armee.
#000007
Praeguses Brexiti läbirääkimiste ootuses on tegelikult hädasti vaja tugevat opositsiooni. Samuti näitavad viimased avaliku arvamuse küsitlused, et rahva seas kasvab vaikselt nende hulk, kes arvavad, et Euroopa Liidust lahkumise otsus oli vale.
#000008
Suuruselt kolmanda partei – liberaaldemokraatide – poolt on vaid 9% küsitletuist. Nii ongi tekkinud jutud võimalikust uuest parteist, kui leiboristid peaksid valimistel kaotama.
#000009
Neis figureerib Tony Blairi nimi. Räägitakse sajast tuntud leiboristist, kes tagasivalituna istuksid eraldi ja üritaksid taastada parteiliidri valimistel endise korra, sest uute reeglitega valitud Corbyn ei vii parteid võidule.
#000010
Praegu aga tuuritavad nii leiboristide kui ka konservatiivide valimisbussid mööda riiki ringi. Mõnevõrra üllatuslikult on konservatiivide sinisel bussil suurte tähtedega Theresa May nimi (Theresa May: For Britain), ent partei oma on vaid väikeses kirjas allääres. Ajalehedki teevad selle põhjal viiteid peaminister May isikukultusele.
#000011
valimisprogrammSuurbritanniaMargaret ThatcherõppemaksTheresa MayTony BlairopositsioonJeremy CorbynBrexitkonservatiivid
#000012